**SKAIDROJOŠS APRAKSTS**

Projekta mērķis ir:

* izveidot promenādi, kas harmoniski papildina cietoksni, veidojot pastaigu telpu pie Daugavas;
* minimāli izmainīt esošo krastu, saglabāt un izcelt vēsturiskus artefaktus;
* interpretēt teritoriju mūsdienīgā skatījumā;
* sakārtot un atjaunot vēsturisko aizsargdambi.

**CEĻU LĪMEŅU KONCEPCIJA:**

**Paredzēts izveidot divu līmeņu promenādes ceļus:**

1.līmeņa ceļš – apgaismotais neapplūstošais promenādes ceļš. Applūšanas varbūtība 5% (1 reizi 20 gados). Promenādes galvenais ceļš, kas projektēts gar Daugavas ielu. Lai nodrošināt patīkamu vidi pastaigām tas tiek atvirzīts pēc iespējas tālāk no brauktuves. Lai nodrošināt gājējiem draudzīgu vidi promenādē, tiek saglabāta zaļā zona ar koku un krūmu stādījumiem starp promenādes ceļu un brauktuvi.

Sezonāli applūstoša taka (2. līmenis) katru gadu applūstošā taka. Taka savieno projektēto piestātni ar vēsturisko pontona tilta vietu, un ir izmantojama vasaras sezonā, kad ūdens līmenis Daugavā ir zems.

**GĀJĒJU PROMENĀDE NOSACĪTI SADALĪTA TRIJOS FUNKCIONĀLOS POSMOS IZDALOT TOS PĒC 3 GALVENO AKTIVITĀŠU VEIDIEM:**

**PIRMAIS POSMS – ATPŪTAS ZONA:**

• **pagaidu stāvvieta autobusam** – nodrošina iespēju izlaist promenādes apmeklētājus;

* **autostāvvieta**. Paredzēta vieglo automašīnu novietošanai;
* **atpūtas vietas.** Tiks izveidoti dekoratīvo krūmu stādījumi un monolītbetona pamatnes soliņi ar koka sēdvirsmām atpūtai un piknikam. Soliņu pamatnes un stādījumu laukumi veidoti izmantojot cietoksnim raksturīgas ģeometriskas formas.

• **vēsturiskā lietus ūdens sistēma**. Jauno vāku izveide esošām akām un iespēja apskatīt vēsturiskās slūžas pie Daugavas;

* **atbalstsiena.** Lai paplašinātu promenādes ceļu un attalinātu to no autoceļa, tiks izveidota atbalstsiena ar margām. Tas nodrošinās iespēju izveidot krūmu buferstādījumus starp promenādes ceļu un Daugavas ielu.

**OTRAIS POSMS – VĒSTURES ZONA:**

• v**ēsturiskais ceļš.** Tiks atrakts vēsturiskais akmens bruģa ceļš no bijušā pontona tilta vietas uz cietoksni, kas šobrīd atrodas zem zemes slāņa;

* **vēsturiskā** p**ontona tilta vieta** – tiks izvietota informācija par vēsturisko pontona tiltu;
* **aizsargdambis.** Tiks attīrīts un atjaunots vēsturiskais aizsargdambis;
* **akas.** Tiks veidota zudušo vēsturisko ūdens aku imitācija.

**Trešais posms – ūdens satiksmes zona:**

• **laivu piestātne.** Tiks izvietots sezonāli uzstādams pontons, izveidotas kāpnes noiešanai uz pontonu un betona pakāpieni sēdēšanai;

* **esošu koku grupa.** Tiks sakopti esošo koku vainagi. Paredzēta atpūtas vietas izveide pie kokiem;
* **vēsturiskās ostas vietā.** Tiks izveidots laukums vēsturiskās ostas formā;
* **cietokšņa makets.** Laukumā tiks izvietots Daugavpils cietokšņa makets ar aizsargdambja kontūru. Tiks izvietota piemiņas plāksne dambja inženierim – Pāvelam Meļņikovam.

**Vides pieejamība**

Paredzēts iestrādāt bruģa segumā vadlīniju sistēmas brīdinot un vadot cilvēkus ar īpašām vajadzībām. Šajos posmos informatīvie stendi paredzēti arī Braila rakstā.

**Apstādījumi**

Pēc iespējas tiks saglabāti esošie krasta biotopi. Atsevišķās vietās tiks izveidots kopts zāliens un dekoratīvie apstādījumi.

Paredzēts izveidot košumkrūmu stādījumus pie soliņiem atpūtas zonā.

Gar promenādes ceļa posmu, kas atrodas vistuvāk Daugavas ielai tiks izveidoti blīvi krūmaugu stādījumi.

Lai nodrošinātu, ka promenādē ir ēna patīkamai atpūtai karstajā laikā pēc iespējas tiek saglabāti esošie koki, un veidoti jauni koku un augsto krūmu stādījumi gar celiņiem. Esošiem kokiem paredzēts sakopt vainagus.

Vietās, kur promenādes ceļš iet tuvu stāvai nogāzei, tiek paredzēti zemo krūmu stādījumi lai izveidotu dabisko barjeru un atteikties no margu veidošanas.